**ԶԱՌԻԹԱՓ ՀԲՏ ՊԱՀՊԱՆՈՒԹՅԱՆ ՄԻՋՈՑԱՌՈՒՄՆԵՐԻ ՆՊԱՏԱԿՆԵՐԻ ՀԱՋՈՂՈՒԹՅԱՆ ՑՈՒՑԱՆԻՇՆԵՐԸ**

**1. Մինչև 2025թ. ավելացնել բեզոարյան այծի տարածման շրջանակը 80 տոկոսով, իսկ քանակը՝ 150:**

Այս տարածքում կարող է բնակվել մոտ 30 բեզոարյան այծ: Պահպանման տարածքից դուրս նրանց շրջանակի ընդլայնումը կախված է որսագողության և անհանգստության բացակայությունից, այդ թվում հանքարդյունաբերության, և նրանց բնակության առկայությունից ու արտադրողականությունից:

**2. Մինչև 2025թ. ապահովել հայկական մուֆլոնի մշտական ներկայությունը տարածքում, ավելացնել տարածման շրջանակը և քանակը 100 տոկոսով:**

Սկսած 1990-ական թվականներից տարածքում դիտվում էր ոչ ավել, քան 1-5 հայկական մուֆլոն, իսկ ներկայումս մուֆլոնը կարող է համարվել ավելի շատ թափառող տեսակ, քան արտագաղթող, առավել ևս բնակիչ: Տարածքը հայկական մուֆլոնի համար տիպիկ ապրելավայր է, սակայն նրանց քանակը հեռու է ապրելավայրի կարողություններից, որը պայմանավորված է որսագողությամբ և անասունների կողմից նրանց ապրելավայրերին պատճառած անհանգստությամբ:

**3.** **Մինչև 2025թ. գորշ արջի քանակը մնում է անփոփոխ:**

Ըստ առկա ծուղակային տեսախցիկներից ստացված տեղեկությունների, տարածքի չափահաս արջերի թիվը ներկայումս 5-7 է: Լայնատերև անտառների, գիհու նոսրանտառների և լեռնային մարգագետինների խառնուրդը տարածքը հարմարավետ է դարձնում արջի համար, սակայն, որսագողությունն ու անտառային հրդեհները շարունակում են մնալ մեծ սպառնալիք նրանց թվաքանակի ավելացման համար:

ՊԱՀՊԱՆՈՒԹՅԱՆ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ՆԿԱՐԱԳԻՐԸ

**4. Զառիթափ ՀԲՏ-ի գոտիավորումը**

**Զառիթափ ՀԲՏ**-ը բաղկացած կլինի Հիմնական և Կայուն օգտագործման գոտիներից/Հավելված 5/.

* Հիմնական գոտին վերաբերվում է վայրի կենդանիների, ֆլորայի, ֆաունայի և դրանք ընդգրկող լանդշաֆտի պահպանությանը: Հիմնական գոտին ունի խիստ պահպանվող տարածքի կարգավիճակ:

Կայուն օգտագործման գոտին օգտագործվում է էկոլոգիական կրթության, էկոտուրիզմի և կիրառական և հիմնարար հետազոտությունների և կայուն զարգացմանն աջակցելու համար:

Անտառային հրդեհների կանխարգելման և վերջին տարիներին հրդեհների հետևանքով վնասված տարածքների վերականգնման, ինչպես նաև պետական անտառներում (անտառային հիմնական գոտի) Բեզոարյան այծի ապրելավայրերում որսագողության կանխարգելման և պայքարին ուղղված գործողությունները նախատեսված են համաձայն Անտառային Պետական կոմիտեի և ԲՀՀ հայաստանյան մասնաճյուղի միջև կնքված Փոխըմբռնման հուշագրի:

**5. Չօգտագործվող, չխաթարվող գոտիների հիմնում**

Զառիթափ ՀԲՏ-ի հիմնական գոտիները պետք է լինեն չօգտագործվող, չխաթարվող գոտիներ. Արտավան գյուղի տարածքում՝ 1031 հա, Սարավան գյուղում՝ 493 հա /Տես Հավելված 5-ի քարտեզը/: Հիմնական գոտիները փակ են արածեցման համար: Թույլատրվում է միայն խոտաբույսերի հավաքը:

**6. Արոտավայրերի կանոնավոր կառավարման համակարգի հիմնում**

Կայուն օգտագործման գոտում արոտավայրերի օգտագործումը կկանոնակարգվի՝ թույլ տալու համար գարնանը խոտի բավարար աճը և, այդպիսով, բարձրացնելու նրանց արտադրողականությունը, միևնույն ժամանակ նվազեցնելով գերարածեցման և տրորման հետևանքով հողի էրոզիան /Տես Հավելված 5-ի քարտեզը/:

|  |  |  |
| --- | --- | --- |
| արոտավայրը բաց է արածեցման համար մայիսի 1-ից | Հողակտոր Կ1  | 630 հա |
|  արոտավայրը բաց է արածեցման համար հունիսի 1-ից | Հողակտոր Կ2  | 3,691 հա |
| անասունների արածեցման համար փակ արոտավայրեր | Հողակտոր Հ1, Հ2, Հ2ա  | 1,524 հա |

**7. Որսագողության դեմ պայքար**

Զառիթափ ՀԲՏ-ի խնամակալների ծառայությունը, կապված վայրի կենդանիների կառավարման և որսագողության հետ, կընդգրկի Հիմնական և Կայուն օգտագործման գոտիները, ինչպես նաև հիմնական անտառային գոտին ամբողջությամբ:

**8. Մոնիտորինգ**

Պահպանության միջոցառումների հաջողությունները ստուգելու և ձախողման դեպքում դրանք ուղղելու համար “Մարտիրոս” հիմնադրամի կողմից ԲՀՀ-ի տեխնիկական աջակցությամբ կստեղծվի ազդեցության մոնիտորինգի համակարգ, որը կներառի վայրի կենդանիներին կանոնավոր կերպով հաշվելը և դիտումը: Մոնիտորինգի արդյունքները կներառվեն տարեկան հաշվետվություններում:

**9. Անտառի կառավարում**

2017թ. օգոստոսի 10-14-ը տեղի ունեցած անտառային հրդեհը վնասել է մոտ 730 հեկտար լայնատերև անտառ և գիհու նոսրանտառ և 510 հա այլ անտառային հողեր: Ապագայում նման վնասներից խուսափելու և հրդեհների վտանգը մեղմելու համար, ԲՀՀ-ը, համաձայն Անտառային պետական կոմիտեի հետ ստորագրվելիք Փոխըմբռնման հուշագրի, կօժանդակի «Հայանտառ» ՊՈԱԿ-ի «Վայոց Ձորի անտառտնտեսություն» մասնաճյուղի կարողությունների հզորացմանը` հակահրդեհային սարքավորումների տրամադրման միջոցով, և անտառային տնտեսության հետագա իրականացման համար կառավարման պլանի պատրաստմանը՝ բարելավելու պաշտպանական ռեժիմը և փայտանյութի և ոչ փայտանյութերի կայուն օգտագործումը: Անտառների կառավարման պլանից բացի, կմշակվի անտառների վերականգնման պլան (տես Հավելված 5-ի քարտեզ):

|  |  |  |
| --- | --- | --- |
| **Անտառների պահպանության և հակահրդեհային կառավարման պլանի մշակում** | **Հողակտոր ՀՀՄ, ԱՎ, ՀԱԳ1, ՀԱԳ2 և Ա**  | **1,094 հա** |
| **Անտառնի վերականգնման կառավարման պլան** | **Հողակտոր ԱՎ** | **510 հա** |

**Զառիթափ ՀԲՏ-ի վայրի կենդանիների ապրելավայրի 2018-2025թ.թ.**

**Գործողությունների պլան**

| **Նպատակը** |  ***Խնդիրը*** | ***Իրականացվելիք միջոցառումների նկարագրությունը*** | ***Իրականացման ժամկետը*** | ***Պատասխանատու մարմինը*** |  ***Կատարողականի ցուցանիշները*** | ***Ազդեցության ցուցանիշը*** |
| --- | --- | --- | --- | --- | --- | --- |
| **Կարճաժամկետ միջոցառումներ (Ներդրումային գործողությունները)** |  |  |  |  |
| Սարքավորումներ | Ապրելավայրերի պահպանության համար սարքավորումների գնում  | * Ամենագնաց մեքենաներ
* Գրասենյակի կահույք և սարքավորումներ
* Հեռադիտակներ
* Ֆոտոխցիկներ
* Տեսախցիկներ
* Ծուղակային տեսախցիկներ
 | Հուլիս 2018  | “Մարտիրոս” Հիմնադրամ | Ապրելավայրերի պահպանության համար տեխնիկապես պահպանված համապատասխան տեխնիկայի առկայություն  | Շնորհիվ տեխնիկական կարողությունների հզորացման իրականացվում են պահպանության միջոցառումները  |
| Նախազգուշական միջոցներ | Արգելափակոցների և նշանների տեղադրում | Կառուցում և տեղադրում.* Արգելափակոցներ
* Նախազգուշացնող և տեղեկատվական նշաններ
 | Հուլիս 2018թ. | “Մարտիրոս” Հիմնադրամ  | Ապրելավայրերի պահպանության համար տեխնիկապես պահպանված արգելափակոցներ և նշաններ  | Շնորհիվ աճող իրազեկվածության իրականացվում են պահպանության միջոցառումներ |

| **Նպատակը** | **Խնդիրը** | ***Իրականացվելիք միջոցառումների նկարագրությունը***  | ***Իրականացման ժամկետը***  | ***Պատասխանատու մարմինը***  | ***Կատարողականի ցուցանիշները***  | ***Ազդեցության ցուցանիշը*** |
| --- | --- | --- | --- | --- | --- | --- |
|  Երկարաժամկետ միջոցառումներ  |  |  |  |  |
| Որսագողության դեմ պայքար  | Որսագողության կանխարգելում Զառիթափ ՀԲՏ-ում և հիմնական անտառային գոտում | Խնամակալների և Զառիթափ ՀԲՏ-ի ընկերների պարեկություն վայրի կենդանիների ապրելավայրերի պահպանության և որսագողության նկատմամբ Զառիթափ ՀԲՏ-ի և հիմնական անտառային գոտու տարածքներում: | 2018թ. հուլիս և շարունակական | Մարտիրոս հիմնադրամ՝Զառիթափ ՀԲՏ-ի ընկերների աջակցությամբ  | Խնամակալների ծախսած ժամանակը /աշխատաքային ամիս/տարի/Բացահայտված և դադարեցված/ կանխված բնապահպանական խախտումների թիվը/որսագողություն, անտառհատում/Բացահայտված և Պետական մարմիններին զեկուցված բնապահպանական խախտումների թիվը/որսագողություն, անտառհատում/ | Բեզոարյան այծի և հայկական մուֆլոնի քանակը Զառիթափ ՀԲՏ-ում և թիրախային գյուղերի վարչական տարածքներում  |
| Արոտավայրերի կանոնավոր կառավարում  | Արածեցման կանոնակարգում | Կ1 արոտավայրի հասանելիությունը անասունների համար  | Ոչ շուտ քան 2019թ. մայիսի 1-ը և շարունակական  | Համայնք  | Անասունների բացակայություն 630 հա տարածքով Կայուն օգտագործման գոտում մինչև յուրաքանչյուր տարվա մայիսի 1-ը  | Խոտհարքների բարելավված արտադրողականություն և կենսաբազմազանություն՝ տրորումները և գերարածեցումը արգելելու միջոցով:  |
| Կ2 արոտավայրի հասանելիությունը անասունների համար  | Ոչ շուտ քան 2019թ. hունիսի 1-ը և շարունակական | Համայնք |  Անասունների բացակայություն 3,691 հա տարածքով Կայուն օգտագործման գոտում մինչև յուրաքանչյուր տարվա հունիսի 1-ը  |
| Հ1, Հ2, Հ2ա արոտավայրերի հասանելիությունը անասունների համար /Հիմնական պահպանվող գոտի/ | Անհասանելի է սկսած 2018թ. և շարունակական | Համայնք | Անասունների բացակայություն 1,524 հա տարածքով Հիմնական գոտում սկսած 2018թ. 7 տարվա կտրվածքով | Անասուններից ազատ ապրելավայրեր վայրի կենդանիների համար, ապրելավայրերի բնական հաջորդականություն |
| Մոնիտորնգ | Կատարված միջոցառումների ստուգում  | Ամենօրյա կառավարում և համակարգում, խնամակալների և Զառիթափ ՀԲՏ-ի ընկերների առկայությունը տարածքում  | 2018թ. հուլիս և շարունակական |  Մարտրիրոս հիմնադրամ | Խնամակալների աշխատանքային ամիսները տարվա մեջԿառավարիչների աշխատանքային ամիսները տարվա մեջ | Ապրելավայրերի կառավարման պլանի իրականացումԱնօրինական գործողությունների ավելի արդյունավետ կանխում (որսագողություն, անտառհատում և այլն)  |
| Ազդեցության ցուցանիշների հավաքագրում  | Ամռան համար հաստատուն հողակտորների ստեղծում (հետծննդյան) և վաղ ձմռանը (զուգավորման շրջան) բեզոարյան այծի և հայկական մուֆլոնի հաշվառում  | Օգոստոս-նոյեմբեր 2018 թ. | Մարտիրոս հիմնադրամ՝ ԲՀՀ օժանդակությամբ  | Հաշվետվություն մեթոդների, դիտակետերի և սարքավորումների վերաբերյալ  | Բեզոարյան այծի և հայկական մուֆլոնի թվաքանակի մոնիթորինգի հնարավորություն  |
| Ամռանը (հետծննդյան) և վաղ ձմռանը (զուգավորման շրջան) բեզոարյան այծի և հայկական մուֆլոնի հաշվառում  | 2018թ. և շարունակական | Մարտիրոս հիմնադրամ |  Տարեկան հաշվետվություններ | Ազդեցություն բեզոարյան այծի թվաքանակի վրա  |
| Գորշ արջին և ընձառյուծին դիտելու մեթոդների և դիտակետերի ստեղծում  | Հուլիս-նոյեմբեր 2018թ. | Մարտիրոս հիմնադրամ՝ ԲՀՀ-ի օժանդակությամբ  | Հաշվետվություն մեթոդների, դիտակետերի և սարքավորումների վերաբերյալ  | Կենդանիների թվաքանակի մոնիթորինգի հնարավորություն  |
| Գորշ արջի և ընձառյուծի դիտարկում և հաշվետվության ներկայացում  | 2018թ. սկսած | Մարտիրոս հիմնադրամ՝ | Տարեկան հաշվետվություններ | Ազդեցություն թիրախային տեսակների թվաքանակի վրա  |

**Զառիթափ ՀԲՏ-ի վայրի կենդանիների ապրելավայրի 2018-2025թթ. կառավարման քարտեզ**

****